Optinen harha

Optinen harha on illuusio, joka johtaa näköaistia harhaan. Siinä aivot tulkitsevat silmien saaman informaation siten, että näköaistimuksessa jokin vaikuttaa mahdottomalta tai todellisuuden vastaiselta.

Lajeja

Optiset harhat voidaan luokitella eri lajeihin, joista alla esimerkkejä. (Jotkin kuvat täytyy klikata suuremmiksi, jotta harha toimisi).Seckel 2011, s. 5.

Kirkkaus- ja kontrastiharhat
Kirkkaus- ja kontrastiharhat aiheutuvat siitä, että havaintomme kirkkaudesta voi vaihdella subjektiivisesti, ja siihen vaikuttaa esimerkiksi näkymän konteksti.Seckel 2011, s. 12.

Tuikkivat harhat
Tuikkivat harhat ovat kuvia, jotka näyttävät tuikkivan tai säkenöivän, kun katsetta liikutetaan niiden pinnalla. Harhan perusmuoto on nimetty saksalaisen Ludimar Hermannin mukaan, joka eritteli vuonna 1870 kuvan ja taustan välisen simultaanisen kontrastin tarkan vaikutuksen.Seckel 2011, s. 22.

Taipumisharhat
Taipumisharhoissa suorat tai pyöreät linjat näyttävät vääristyvän tai taipuvan.Seckel 2011, s. 32.

Kuvio- ja taustaharhat
Kuvio- ja taustaharhoissa havaintoharha syntyy siitä, että aivot tulkitsevat merkityksen niin kuvion kuin sen taustankin muodolle, jolloin kuvio ja tausta vaihtavat paikkaa.Seckel 2011, s. 46.

Arviointiharhat
Arviointiharhoissa kuvioiden koko tai suunta toisiinsa nähden näyttää todellisesta poikkeavalta.Seckel 2011, s. 58.

Väriharhat
Valaistusolosuhteet ja ympäröivät värit vaikuttavat voimakkaasti ihmisen havaintoon väristä.Seckel 2011, s. 68.

Stereoharhat
Stereoharhat luovat illuusion kolmiulotteisesta kuvasta kun kahdesta itsenäisestä lähteestä tulevat verkkokalvon kuvat sekoittuvat yhdeksi kuvaksi. Stereokuvia katsottaessa silmiä pidetään kuin katsottaisiin kaukaisuuteen. Noin kymmenen prosenttia ihmisistä ei kykene näkemään näitä illuusioita.Seckel 2011, s. 80.

Liikeharhat
Liikeharhassa liikkumaton kuva näyttää liikkuvan. Joskus liikkeen havaitsemiseksi täytyy liikuttaa päätä tai silmiä.Seckel 2011, s. 92.

Mahdottomat muodot
Mahdottomissa muodoissa kuvan kolmiulotteinen tulkinta todellisena fyysisenä objektina on mahdoton. Tämän mahdottomuuden voi havaita vasta kun sen eri osia vertailee.Seckel 2011, s. 112.

Varjoharhat
Varjoharhat perustuvat aivojen tapaan tulkita valaistuksen ja varjojen säännönmukaisuuksia ja määrittää niiden perusteella muodot ja syvyydet.Seckel 2011, s. 130.

Perspektiiviharhat
Perspektiivisääntöjen avulla voidaan luoda kuvia, jotka näyttävät perspektiivin takia ristiriitaisilta suhteessa todellisiin mittoihinsa.Seckel 2011, s. 140.

Merkitystä vaihtavat harhat
Merkitystä vaihtavat kuvat ovat monitulkintaisia. Aluksi näköjärjestelmä häilyy edestakaisin kahden tulkinnan välillä, mutta kun tulkinta on vakiintunut, sitä on enää hyvin vaikea vaihtaa tai jättää se huomiotta.Seckel 2011, s. 150.

Konteksti- ja johdatteluharhat
Konteksti- ja johdatteluharhassa katsojaa johdatellaan tiettyyn tulkintaan.Seckel 2011, s. 164.

Kasvoharhat
Ihmisen kasvojentunnistuskyky on hyvin kehittynyt. Kasvoharhat ovat esimerkiksi ylösalaisin käännettyjä kuvia, jotka näyttävät normaaleilta, vaikka niissä onkin jotain epätavallista.Seckel 2011, s. 176, 178.

Näkökulmaharhat
Ihmisaivot olettavat, että liikkuminen ei vaikuta kohteen yleisiin piirteisiin millään yllättävällä tavalla. Muodot oletetaan pysyviksi ja näköaisti johdonmukaiseksi. Näkökulmaharhassa kohde on monitulkintainen tai rikkoo johdonmukaisuuden oletusta.Seckel 2011, s. 184.

Nurinkuriset harhat
Nurinkurisen kuvan tulkitseminen riippuu siitä, mistä suunnasta sitä katsoo.Seckel 2011, s. 196.

Yhdistelmäkuvat
Yhdistelmäkuvassa monta pienempää kuvaa yhdistyy yhdeksi selkeäksi pääkuvaksi.Seckel 2011, s. 210.

Anamorfoosi ja silmänlume
Anamorfoosi tarkoittaa tekniikkaa, jossa kuvan voi tulkita katsomalla sitä tietystä kulmasta tai vääristävästä peilistä. Trompe l’œil on maalaustaiteessa käytetty tekniikka, jossa katsoja huijataan näkemään kuva ikään kuin todellisuutena luomalla tasaiselle pinnalle realistinen vaikutelma kolmiulotteisuudesta.Seckel 2011, s. 218.

Luonnon harhat
Luonnon harhoihin kuuluu monia luonnossa tavattavia optisia harhoja.Seckel 2011, s. 232.

Arkkitehtoniset harhat
Arkkitehtuurissa on hyödynnetty optisia harhoja jo varhain. Usein sillä on pyritty vastustamaan visuaalisen vääristymisen vaikutuksia.Seckel 2011, s. 244.

Taiteessa
Monet kuuluisat taiteilijat ovat teoksissaan kuvanneet optisia harhoja. Heitä ovat muiden muassa M. C. Escher, Salvador Dalí, Giuseppe Arcimboldo, Marcel Duchamp ja Victor Vasarely.

Lähteet


Viitteet

 Aiheesta muualla 

 Visuaalisia paradokseja  
 Illusion World  
 Optical Illusions & Other Eye Tricks 
 New Optical Illusions Portal  
 Akiyoshi Kitaokan illuusioita  
 Michael Bachin optisia harhoja esittelevä sivu  
 Java-sovelluksia optisista harhoista  
 Harhakuvia Archive.org

*